რამაზ შენგელია (დ. 1 ღურთუთა, 1957, ქუთეში, საქორთუოშ სსრ – ღ. 21 მანგი, 2012) — ქორთუ მობურთე, გიმანთხაფალი. რდჷ ქართიშ „დინამოშ“ დო სსრრ ერუანული ნაკათაშ მაკათური. სპორტიშ დოინალაფირი ორსანტი (1981).

სპორტული კარიერა 

რამაზ შენგელიაქ 1957 წანაშ 1 ღურთუთას დებადჷ ქუთეშის. კუჩხბურთიშ ლაჸაფი დიჭყჷ 1968 წანას ქუთეშიშ „ტორპედოშ“ მახაზირაფალ ბუნას, ნამუსჷთ მაწვართალი კარლო ხურციძე ხემანჯღვერენდჷ. 1973-1976 წანეფც სსრრ მაართა ლიგას გჷშმეშჷ „ტორპედოშ“ მაართა ბუნაშ აკოდგინალუას. 

1977 წანას გჷნორთჷ ქართიშ „დინამოშა“, ნამუსჷთ ნოდარ ახალკაცი წვართუნდჷ. მაართა წანასჷნე შენგელიაქ სხუნუეფიშ რსხუშ ჩემპიონატიშ ვარჩხილიშ პრიზიორო გჷნირთჷ, ოდო გეჸვენჯი წანას – ქიანაშ ჩემპიონო. 1979 წანას მობურთექ ქიანაშ თასი ხოლო მიიგჷ. ბუნეფწკჷმა ართო, შენგელიაქ მიიგჷ 1980-1981 წანეფიშ ევროპაშ თასეფიშ მაღვენჯეფიშ თასი.

სხუნუეფიშ რსხუშ ახალნორდულ ნაკათაწკჷმა ართო 1980 წანას მიიგჷ ევროპაშ ახალნორდული ჩემპიონატი. თარ ნაკათას ლაჸაფენდჷ 1979-1983 წანეფც დო 26 ლაჸაფის 10 გოლი მითიიღჷ. ნაკათაწკჷმა ართო ოკათუდჷ 1982 წანაშ მოსოფელიშ ჩემპიონატის, სოდეთ ხუთხოლო მატჩის ოკათუდჷ დო 1 გოლი მითიღჷ.

რამაზ შენგელია ჟირშა რდჷ ჯოხოდვალირი სხუნუეფიშ რსხუშ საუჯგუშო მობურთეთ: 1978 დო 1981 წანეფც. 1981 წანას გჷნირთჷ ჩემპიონატიშ საჯგუშო ბომბარდირო (31 მატჩის 23 გოლი). 1981 წანასჷნე, ჟურნალ „France Football“-იშ ირწანურ ორქოშ ბურთიშ გჷმოკითხირც, შენგელიას  წანაშ საუჯგუშო მობურთეეფ შქას მა-7 აბანი მეურჩქინეს.

რამაზ შენგელიაქ 2012 წანაშ 21 მანგის, 55 წანაშ ხანც, გურიშ მენტებათ დოღურჷ.

ჯილდოეფი 
 სხუნუეფიშ რსხუშ ჩემპიონი: 1978.
 სხუნუეფიშ რსხუშ თასიშ მაღვენჯი: 1979.
 უეფა-შ თასეფიშ მაღვენჯეფიშ თასიშ მაღვენჯი: 1980-81.
 სხუნუეფიშ რსხუშ საუჯგუშო მობურთე: 1978, 1981.

სქოლიო 

ქორთუეფი
ქორთუ მობურთეეფი
დუნაბადი 1957
ნაღურა 2012